Општина Беране

**П Р Е Д Л О Г**

**Статута Друштва са ограниченом одговорношћу ,, Агенција за изградњу и развој Беране“ Беране**

Беране, октобар 2015. године

На основу члана 68 и 77 Закона о привредним друштвима ("Сл. лист РЦГ", бр. 06/02, Сл. лист Црне Горе бр. 17/07, 80/08, 40/10, 36/11 и 40/11), члана 9 Одлуке о оснивању друштва са ограниченом одговорношћу ,,Агенција за изградњу и развој Беране“ Беране (Сл.лист ЦГ-општински прописи, бр. 23/15) и члана 45 Закона о локалној самоуправи (Сл.лист РЦГ, бр.42/03, 28/04, 75/05, 13/06 и Сл. Лист ЦГ бр. 88/09, 38/12 и 10/14), чл.33 и 37 Статута (Сл.Лист РЦГ- Општински прописи 21/04 и 34/06 и Сл.лист ЦГ-Општински прописи 6/11) Скупштина општине Беране на сједници одржаној \_\_\_\_\_\_\_\_\_\_ донијела је

**С Т А Т У Т**

**Друштва са ограниченом одговорношћу ,,Агенција за изградњу и развој Беране“ Беране**

**I ОСНОВНЕ ОДРЕДБЕ**

**Члан 1**

Овим Статутом уређује се организација, начин рада,назив и сједиште, дјелатност Д.О.О. Агенције за изградњу и развој ДОО Беране, пословање,управљање,руковођење и заступање, статусне промјене и друга питања од значаја за пословање Агенције.

**Члан 2**

Друшво са ограниченом одговорношћу ,,Агенција за изградњу и развој Беране“ Беране (у даљем тексту: Друштво) има својство правног лица са правима, обавезама и одговорностима утврђеним законом, овим статутом и другим прописима.

**Члан 3**

Оснивање и све промјене статуса Друштва уписују се у Централни Регистар Привредног суда, у складу са Законом.

**II НАЗИВ И СЈЕДИШТЕ ДРУШТВА**

**Члан 4**

Друштво врши дјелатност под пуним називом : Друштво са ограниченом одговорношћу ,,Агенција за изградњу и развој Берана“ Беране.

Скраћени назив друштва је Д.О.О ,,Агенција“ Беране.

Сједиште друштва је у Беранама, улица IV црногорске, број 11.

**Члан 5**

Друштво има један или више рачуна код Пословних банака, у складу са законом.

**III ПЕЧАТ, ШТАМБИЉ И МЕМОРАНДУМ ДРУШТВА**

**Члан 6**

Друштво има свој печат и штамбиљ.

Печат друштва је округлог облика, пречника 32 мм, по чијем ободу је исписан текст: Д.О.О. “Агенција за изградњу и развој Беране”и лого друштва у средини уколико је утврђен.

Штамбиљ Агенције је правоугаоног облика, димензије 6x2 цм и садржи назив Друштва и празан простор за упис броја акта и датума и завођења.

Печат и штамбиљ могу имати и друге одговарајуће податке.

**Члан 7**

Друштво може имати свој знак-лого.

Знак Друштва утврђује Извршни директор.

Извршни директор може расписати конкурс за идејно рјешење знака Друштва.

**Члан 8**

У правном промету, службеним односима и преписци са правним и физичким лицима Друштво користи меморандум.

Меморандум у заглављу садржи лого, назив друштва и друге потребне податке.

**V ДЈЕЛАТНОСТ ДРУШТВА**

**Члан 9**

Претежна дјелатност Друштва је 41.20 изградња стамбених и нестамбених зграда.

Друштво обавља следеће привредне дјелатности:

* **ГРАЂЕВИНАРСТВО**

41.10 Разрада грађевинских објеката

42.11 Изградња путева и аутопутева

42.91 Изградња хидрообјеката

42.21 Изградња цјевовода

43.21 Постављање електричних инсталација

42.29 Изградња осталих грађевина, на другом мјесту непоменутих

43.22 Постављање водоводних-канализационих, климатизационих система за грејање

43.29 Остали инсталациони радови у грађевинарству

43.31 Малтерисање

43.32 Уградња столарије

43.33 Постављање подних и зидних облога

43.34 Бојење и застакљивање

43.39 Остали завршни радови

43.91 Кровни радови

43.99 Остали непоменути специфични грађевински радови

* Припрема и реализација програма у области инвестиција
* Инвестирање у изградњи објеката за јединаким улагањем са другим инвеститорима
* Инвестирање у вриједносне папире уз сагласност Оснивача
* Реализација програма
* Послови надзора над извођењем грађевинских објеката
* **ФИНАНСИЈСКЕ ДЈЕЛАТНОСТИ И ДЈЕЛАТНОСТ ОСИГУРАЊА**

66.19 Остале помоћне дјелатности о пружању финансијских услуга

66.20 Обрада одштетних захтјева и процјењивање ризика и штета

* **ПОСЛОВАЊЕ НЕКРЕТНИНАМА**

68.32 Управљање некретнинама уз надокнаду

* **СТРУЧНЕ,НАУЧНЕ И ТЕХНИЧКЕ ДЈЕЛАТНОСТИ**
* Врши израду планских докумената које доноси орган јединице локалне самоуправе у складу са Програмом планирања и уређењу простора, прописима за њихово спровођење и других аката који се односе на организацију уређења и коришћења простора;
* Израђује техничку документацију за изградњу и реконструкцију објеката који се финансирају из средстава Општине који се изграђују ради утврђивања концепција објеката, разраде услова, начина изградње објеката и за потребе одржавања објеката, а у складу са локацијским условима, условима утврђеним Законом о изградњи, посебним законом о прописима донесеним на основу закона, техничким спецификацијама и правилима струке;
* Врши стручни надзор (контролу провјеру радова) у току пројектовања и грађења објеката, односно извођења радова за које је издата грађевинска дозвола, за објекте који се финансирају из средстава Општине до њиховог завршетка и издавања употребне дозволе;
* Врши технички преглед објеката по захтјевима инвеститора, а сагласно по прописима о изградњи објеката;
* Учествује у вођењу документационе основе у простору ради праћења стања у простору и израде планских докумената;
* Учествује у годишњим извјештајима о стању уређења простора;
* Учествује у вођењу јединственог информационог система о простору;
* Врши уз накнаду услуге трећим лицима у оквиру свог дјелокруга у складу са законом, другим прописима, Статутом Агенције и другим актима Агенције;
* Агенција може да закључује уговоре и друге послове у оквиру своје дјелатности уписане у ЦРПС;
* Непосредно припрема информације и анализе које се односе на организацију уређење и коришћење простора;
* Прати и проучава примјену прописа и остваривање ефеката који се односе на организацију и коришћење простора и иницира измјене и допуне постојећих, односно доношење нових прописа из ове области;
* Обавља и друге послове у складу са законом и другим прописима

Дјелатности које друштво обавља финансирају се из средстава Општине до њиховог завршетка и издавања употребне дозволе.

* **80.10 Дјелатност приватног обезбеђења**

Друштво обавља и друге послове који служе рационалнијем коришћењу имовине Друштва и ефикаснијем пословању.

**VI ОСНОВНИ КАПИТАЛ И ФИНАНСИРАЊЕ ДРУШТВА**

**Члан 10**

Основни капитал Друштва састоји се од новчаног улога Оснивача у износу од 1€ .

Основни капитал из става 1 овог члана је имовина Оснивача.

Све одлуке о повећању и смањењу капитала Друштва доноси Оснивач, у складу са законом.

**Члан 11**

Друштво се финансира из:

- средстава остварених пружањем услуга из оквира дјелатности Друштва;

- финансијских средстава која обезбиједи Оснивач;

- прихода остварених реализацијом послова из области регистроване дјелатности;

- донација из домаћих и иностраних извора;

- других средстава у складу са законом.

**VII ПОСЛОВАЊЕ ДРУШТВА И ОДГОВОРНОСТ ЗА ОБАВЕЗЕ**

**Члан 12**

Друштво самостално иступа у правном промету.

Друштво у правном промету може да закључује уговоре и врши друге послове и радње у оквиру своје правне и пословне способности.

Друштво послује у своје име и за свој рачун са циљем остваривања добити.

Друштво послује у своје име и свој рачун, у своје име и за туђи рачун и за рачун других лица, ако из тог пословања може да остварује своје пословне циљеве и добит.

Друштво одговара за своје обавезе цјелокупном својом имовином.

Оснивач одговара за обавезе Друштва до висине свог оснивачког улога.

Оснивач одговара за обавезе Друштва у случајевима и под условима прописаним Законом о привредним друштвима.

**VIII ОРГАНИЗАЦИЈА ДРУШТВА**

**Члан 13**

У оквиру Друштва могу се образовати радне једнице,бирои и други облици организационих јединица.

Организација Друштва ближе се уређује актом о унутрашњој организацији и систематизацији радних мјеста, на начин на који ће се обезбиједити потпуно, ефикасно и рационално одвијање послова утврђених законом, одлуком о оснивању, овим статутом и другим актима друштва.

**Члан 14**

Актом о унутрашњој организацији и систематизацији радних мјеста ближе се утврђују називи организационих дјелова, радна мјеста и потребан број извршилаца, врста и степен стручне спреме, радно искуство, посебни услови које извршиоци морају испуњавати у складу са законом, послови са посебним овлашћењима и одговорностима и друга питања од значаја за унутрашњу организацију и обављање послова из дјелатности Друштва.

Запослени остварују своја права у складу са општим прописима о раду и колективним уговором.

**IX ЗАСТУПАЊЕ ДРУШТВА**

**Члан 15**

Друштво заступа и представља Извршни директор.

Поред Извршног директора, Друштво могу заступати и друга лица које овласти Извршни директор или у посебним случајевима Оснивач Друштва.

**X УПРАВЉАЊЕ И РУКОВОЂЕЊЕ ДРУШТВОМ**

**Члан 16**

Оснивач управља Друштвом на начин и под условима утврђеним законом, оснивачким актом, Статутом друштва и другим општим актима донијетим у складу са законом.

# Оснивач Друштва

**Члан 17**

Оснивач Друштва:

* доноси Статут Друштва, програм рада и програм развоја Друштва;
* одлучује о статусним промјенама и промјенама одлука Друштва, те престанку рада Друштва
* именује и разрјешава Извршног директора Друштва
* управља или учествује у управљању пословањем Друштва,
* дају упутства и смјернице за рад Извршном директору;
* даје сагласност на утврђени цјеновник услуга
* усваја годишњи програм рада и финансијски план Друштва
* усваја годишњи извјештај о раду и финансијском пословању Друштва
* доноси одлуке о расподјели добити и начину покрића губитка
* одлучује о промјени основног капитала Друштва
* даје сагласност на промјену дјелатности Друштва
* даје сагласност на повећање или смањење капитала Друштва;
* одлучује о промјени облика, реструктуирању друштва, добровољној ликвидацији
* даје сагласност на закључивање дугорочних зајмова и отуђење имовине Друштва;
* учествује у расподјели добити сразмјерно свом удјелу у капиталу,
* учествује у расподјели имовине Друштва по његовом престанку.
* врши друге послове одређене Статутом Друштва

# Извршни директор

**Члан 18**

Оснивач именује и разрешјава Извршног директора након спровођења поступка преко надлежног радног тијела Скупштине општине.

**Члан 19**

Извршни директор има сљедећа овлашћења и обавезе:

* заступа и представља друштво
* организује, ускладјује, руководи процесом рада и пословањем Друштва;
* спроводи утврђену пословну политику и извршава одлуке које доноси Оснивач;
* утврђује цјеновник услуга уз сагласност Оснивача;
* предлаже Оснивачу програме и планове у областима за које је друштво основано;
* припрема предлог годишњег плана рада, финансијског плана и годишњег финансијског исказа друштва;
* закључује уговоре у име друштва, у складу са Одлуком и Статутом Друштва;
* одлучује о правима, обавезама и одговорностима запослених у складу са законом;
* доноси акт о унутрашњој организацији и систематизацији радних мјеста;
* организује и спроводи заштиту на раду, противпожарну заштиту, заштиту животне средине и заштиту објеката Друштва;
* одговоран је за законитост рада Друштва;
* подноси извјештај о резултатима пословања по периодичном или годишњем обрачуну;
* врши друге послове који спадају у домен руковођења Друштва.у складу са законом, Одлуком и Статутом друштва.

**Члан 20**

За Извршног директора може бити именовано лице које, поред општих услова прописаних законом испуњава и следеће посебне услове:

* да има високу стручну спрему VII/1 ниво образовања
* да има 3 године радног искуства

**Члан 21**

Мандат Извршног директора траје четири године, уз могућност поновног именовања.

Извршном директору престаје мандат:

* на лични захтјев;
* истеком времена на које је именован;
* разрјешењем;
* избором, односно именовањем на функцију која није спојива са фукнцијом извршног директора;
* у другим случајевима предвиђеним законом.

**Члан 22**

Извршни директор може бити разријешен:

* ако несавјесно управља друштвом и наноси друштву материјалну и нематеријалну штету;
* ако је правоснажном одлуком суда осуђен за кривично дјело које га чини недостојним за обављање дужности.
* у случајевима утврђеним законом.

**Члан 23**

Предлог за разрјешење извршног директора може поднијети оснивач Друштва.

Одлуку о разрјешењу извршног директора доноси Скупштина општине Беране.

У случају престанка дужности Извршног директора Оснивач ће именовати вршиоца дужности извршног директора до именовања извршног директора у складу са Статутом друштва.

**XI ПРЕСТАНАК ДРУШТВА**

**Члан 24**

Друштво престаје у случајевима и под условима прописаним Законом.

**XII ЈАВНОСТ РАДА ДРУШТВА**

**Члан 25**

Рад Друштва је јаван.

Јавност рада Друштва обезбеђује се преко средстава јавног информисања, издавањем саопштења за јавност и на други погодан начин .

Друштво је дужно да редовно обавјештава Оснивача о свом раду, рачуноводственим исказима и пословању и раду ревизора на начин и под условима утврђеним законом.

За давање обавјештења о раду и пословању Друштва одговоран је Извршни директор Друштва или лице које он овласти.

**XIII ПОСЛОВНА ТАЈНА**

**Члан 26**

Пословном тајном сматрају се документа и подаци утврђени посебном одлуком извршног директора у складу са законом, чије би давање на увид неовлашћеним лицима штетило интересима и дјелатности Друштва.

Пословну тајну дужни су да чувају сви запослени, без обзира на који начин су сазнали за пословну тајну.

Обавеза чувања пословне тајне постоји и послије престанка радног односа.

Неовлашћено саопштавање исправа и података који представљају пословну тајну Друштва у смислу закона и других прописа, овог Статута и других општих аката Друштва представљају тежу повреду радне дужнос.

**XIV КОНТРОЛА ПОСЛОВАЊА ДРУШТВА**

**Члан 27**

Оснивач има право да преко својих органа врши увид у обављање дјелатности Друштва и спровођење пословне политике Друштва, као и да врши контролу и ревизију финансијског пословања Друштва.

Друштво је дужно да воид књиговодствену и другу документацију према важећим законима и доступна је Оснивачу.

Оснивач има право да о свом трошку врши независну контролу финансија Друштва.

Оснивач може захтијевати ревизију финансијског пословања друштва.

**XV АКТИ ДРУШТВА**

**Члан 28**

Акти Друштва су: Статут, правилници и одлуке којима се уређују одређена питања, ако законом није другачије одређено.

**XVI СТАТУСНЕ ПРОМЈЕНЕ И ПРОМЈЕНЕ ОБЛИКА ДРУШТВА**

**Члан 29**

Одлуку о статусним промјенаман и промјени сједишта Друштва доноси Оснивач у складу са Законом.

Друштво може промијенити облик у други облик организовања ако испуњава услове утврђене Законом.

**XVII ИЗМЈЕНЕ И ДОПУНЕ СТАТУТА**

**Члан 30**

Предлог за измјене и допуне Статута могу дати оснивач и извршни директор Друштва

по истом поступку као и за његово доношење.

**XVIII ПРЕЛАЗНЕ И ЗАВРШНЕ ОДРЕДБЕ**

**Члан 31**

Друштво је правни следбеник Агенције за инвестиције и развој општине Беране.

Средства, права и обавезе Агенције за инвестиције и развој општине Беране прелазе на Друштво.

Друштво преузима запослене у Агенцији за инвестиције и развој општине Беране.

**Члан 32**

Функцију Извршног директора друштвадо именовања Извршног директора у складу са законом и овим Статутом обављаће досадашњи директор Агенције за инвестиције И развој.

**Члан 33**

За све што није регулисано овим Статутом примјењиваће се законски и подзаконски акти који важе у Црној Гори.

**Члан 34**

Овај Статут ступа на снагу наредног дана од дана објављивања у „Службеном листу Црне Горе “.

**СКУПШТИНА ОПШТИНЕ БЕРАНЕ**

**Број:02-030\_\_\_\_ ПРЕДСЈЕДНИК СКУПШТИНЕ**

**Беране,\_\_\_\_\_\_2015.г Горан Киковић,с.р.**